ወይዘሮ ሂሩት ዘመነ በኢትዮጵያ የኤርትራ አምባሳደር ሰመረ ርዕሶምን ጋር ተወያዩ
የኢ.ፌ.ዲ.ሪ የውጭ ጉዳይ ሚኒስትር ዲኤታ ወይዘሮ ሂሩት ዘመነ በዛሬ ዕለት በኢትዮጵያ የኤርትራ አምባሳደር ሰመረ ርዕሶምን በጽህፈት ቤታቸው በመቀበል  ውይይት አድርገዋል ።ክብርት ሚኒስትር ዲኤታ የሁለቱን አገሮች ግንኙነት ወደ ላቀ ደረጃ ለማሸጋገር በስፋት እየተሰራ መሆኑን ገልጸው በተለይም የህዝብ ለህዝብ ግንኙነቱን ለማጠናከር በልዩ ትኩረት እየተሰራ ነው ብለዋል።ክቡር አምባሳደር ሰመረ ርዕሶም በበኩላቸው የኢትዮጵያ የሀኪሞች ቡድን የነፃ ህክምና አገልግሎት ለመሥጠት በአሁኑ ስዓት ኤርትራ እንደሚገኝ ገልጸው ለዚህም ምስጋናችውን አቅርበዋል። የህዝብ ለህዝብ ትስስሩን ይበልጥ ለማጠናከር እንደሚሰሩም ገልጸዋል።